*de Jézus megszólalt: „Én vagyok, ne féljetek!”* (Jn 6,20)

Jézus egyetlen szava, mondata elég. Amikor a szükség, a félelem a tetőfokára hágott, a tanítványok meghallották a Mester jól ismert hangját. Micsoda változás: nem hagyott magunkra, természet feletti módon közeledik azért, hogy időben ideérjen, nincs ok a félelemre. A Mester már itt van! Valami megoldást biztos tud a problémánkra. Eddig is mindig volt megoldása.

„*Én vagyok…*” a Teremtő Isten jól ismert kinyilatkoztatása. Nem kisebb, nem valaki más, hanem a testet öltött Teremtő közeledik. Ő Úr mindenek felett, minden természeti jelenség, erő, de még a fizika törvényei felett is. Jézus Úr! A te életed felett is. Engedd, hogy valóban uralkodhasson! *Vadon Gyula*